Միջազգային և անվտանգության հարցերի հայկական ինստիտուտ

**Միջազգային և անվտանգության հարցերի հայկական ինստիտուտ**, հայկական հասարակական կազմակերպություն: ՄԱՀՀ-ն հիմնադրվել է 2014 թվականին, անկախ գիտահետազոտական ինստիտուտ է և կենտրոնակայանը գտնվում է Երևանում: «Ժառանգության» նախկին պատգամավոր Ստյոպա Սաֆարյանը հիմնադիր և ներկայիս գլխավոր գիտաշխատողն է:

## Պատմություն
Միջազգային և անվտանգության հարցերի հայկական ինստիտուտը հիմնադրվել է 2014 թվականին՝ որպես անկախ գիտահետազոտական ինստիտուտ։ Ինստիտուտը կենտրոնացած է Հայաստանի համար անկախ արտաքին քաղաքականության մշակման, մարդու իրավունքների և քաղաքական ազատությունների առաջմղման և ազատ շուկայական տնտեսության քարոզչության վրա: ՄԱՀՀ-ն կազմակերպում է սեմինարներ, կոնֆերանսներ և հրապարակում հոդվածներ տարբեր թեմաներով և կանոնավոր կերպով կազմակերպում է քաղաքականությանը վերաբերող ֆորումներ պետական պաշտոնյաների հետ: ՄԱՀՀ-ն համագործակցում է միջազգային գործընկերների հետ, ներառյալ ՆԱՏՕ-ն և Ժողովրդավարության ազգային հիմնադրամը:

## Գործունեություն
2015 թվականի հունիսի 9-ին Ստյոպա Սաֆարյանը հայտարարել է, որ Ռուսաստանը շանտաժի է ենթարկել Հայաստանին ԵՄ-ի հետ Ասոցացման համաձայնագիրը չստորագրելու համար։ Սաֆարյանն ասել է, որ Ռուսաստանը հաջողությամբ մեկուսացրել է Հայաստանը և կոչ է արել Հայաստանի իշխանություններին վերսկսել բանակցությունները ԵՄ-ի հետ համաձայնագրի ստորագրման շուրջ: 2015 թվականի օգոստոսի 10-ին Սաֆարյանը նաև հայտարարել է, որ Հայաստանի՝ Ռուսաստանի գլխավորած Եվրասիական տնտեսական միությանը միանալուց որևէ օգուտ չկա, և որ տնտեսական միությանը միանալը ոչ մի բարելավում չի բերել Հայաստանի տնտեսությանը:

2018 թվականի հուլիսի 7-ին Հայաստանի նախկին նախագահ Արմեն Սարգսյանը ելույթ է ունեցել «Ժողովրդավարություն, անվտանգություն և արտաքին քաղաքականություն» խորագրով ՄԱՀՀ երիտասարդական երրորդ ամենամյա ֆորումում։ Նախագահը խոսել է հասարակության համար Հայաստանի Սահմանադրության կարևորության մասին: 

2019 թվականի ապրիլի 4-ին Ստյոպա Սաֆարյանը ԵՄ Արևելյան գործընկերության 10-ամյակին նվիրված համաժողովի ժամանակ հայտարարել է, որ Հայաստանի իշխանությունները առաջընթաց են գրանցել 2018 թվականի հայկական հեղափոխությունից հետո ժողովրդավարական բարեփոխումներ իրականացնելու ուղղությամբ:

Լեռնային Ղարաբաղի երկրորդ պատերազմից հետո ՄԱՀՀ-ն կոչ է արել կայունություն և անվտանգություն ապահովել հայ-ադրբեջանական սահմանին և կարգավորել Լեռնային Ղարաբաղի հակամարտությունը:

2021 թվականի սեպտեմբերի 16-ին ՄԱՀՀ-ն և Ուկրաինայում Հայաստանի դեսպանը քննարկել են Հայաստան-Ուկրաինա հարաբերությունների ընդլայնումը, ինչպես նաև հայ և ուկրաինական հետազոտական կենտրոնների միջև համագործակցությունը:

2022 թվականի հոկտեմբերի 21-ին ՄԱՀՀ-ն հանդիպում է ունեցել Հայաստանի Անվտանգության խորհրդի նախագահ Արմեն Գրիգորյանի հետ։ Քննարկվել են քաղաքական և ազգային անվտանգության հարցեր:

2024 թվականի հունիսի 21-ին Սաֆարյանը մասնակցել է Ազգային ժողովում լսումների՝ կոչ անելով կառավարությանը հանրաքվե անցկացնել Հայաստանի՝ ԵՄ-ի թեկնածուի կարգավիճակ ստանալու հարցով։ Սաֆարյանը հայտարարել է, «Հայաստանի համար ԵՄ-ին անդամակցելն առաջին հերթին դաշնակիցներ ձեռք բերելն է տարածաշրջանային անվտանգության մարտահրավերները հաղթահարելու համար: Երևանը հնարավորություն ունի 20-ից ավելի դաշնակից ձեռք բերել եվրաինտեգրման միջոցով: Բացի անվտանգությունից, սա նաև կբերի բարգավաճում և առաջընթաց»:

## Ծանոթագրություններ

## Արտաքին հղումներ
* Միջազգային և անվտանգության հարցերի հայկական ինստիտուտը Ֆեյսբուքում

Կատեգորիա:2014 հիմնադրումներ Հայաստանում
Կատեգորիա:2014 հիմնադրված կազմակերպություններ
Կատեգորիա:Հայաստանի գիտահետազոտական ինստիտուտներ